# Euroopan unionin C 115/11.

| | ISSN 1977-1053 |
| --- | --- |
| Euroopan unionin
  virallinen lehti | C 115 |
| | |
| Suomenkielinen laitos | Tiedonantoja ja ilmoituksia | 60. vuosikerta11. huhtikuu 2017 |

ISSN 1977-1053

Euroopan unionin

virallinen lehti

C 115

Suomenkielinen laitos

Tiedonantoja ja ilmoituksia

60. vuosikerta11. huhtikuu 2017

---

| Ilmoitusnumero | Sisältö | Sivu |
| --- | --- | --- |
| | IV   Tiedotteet |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Neuvosto |
| 2017/C 115/01 | Vuosittainen selvitys pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian täytäntöönpanosta – Toimet vuonna 2015 | 1 |

Ilmoitusnumero

Sisältö

Sivu

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Neuvosto

2017/C 115/01

Vuosittainen selvitys pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian täytäntöönpanosta – Toimet vuonna 2015

1

---

| FI | |
| --- | --- |

FI

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Neuvosto

| 11.4.2017 | FI | Euroopan unionin virallinen lehti | C 115/1 |
| --- | --- | --- | --- |

11.4.2017

FI

Euroopan unionin virallinen lehti

C 115/1

---

VUOSITTAINEN SELVITYS PIENASEIDEN JA KEVYIDEN ASEIDEN SEKÄ NIISSÄ KÄYTETTÄVIEN AMPUMATARVIKKEIDEN LAITTOMAN KESKITTYMISEN JA KAUPAN TORJUMISTA KOSKEVAN EU:N STRATEGIAN TÄYTÄNTÖÖNPANOSTA – TOIMET VUONNA 2015

(2017/C 115/01)

SISÄLLYSLUETTELO

| Johdanto | 3 |
| --- | --- |

| Kansainväliset toimet | 3 |
| --- | --- |

| Toimi 1: EU:n osallistuminen pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan Yhdistyneiden kansakuntien toimintaohjelman toiseen hallitusten asiantuntijoiden kokoukseen | 3 |
| --- | --- |

| Toimi 2: iARMS – Tuki kadonneiden, varastettujen, laittomasti myytyjen ja salakuljetettujen ampuma-aseiden jäljittämistä ja seuraamista koskevan tietokannan perustamiselle ja hallinnoinnille (iARMS) | 3 |
| --- | --- |

| Toimi 3: iTrace – Laittomia pienaseita ja kevyitä aseita sekä muita laittomia tavanomaisia aseita ja ampumatarvikkeita koskeva maailmanlaajuinen raportointijärjestelmä niiden laittoman kaupan riskin pienentämiseksi | 4 |
| --- | --- |

| Toimi 4: EU:n toimet asekauppasopimuksen täytäntöönpanon tukemiseksi Euroopan turvallisuusstrategian puitteissa | 5 |
| --- | --- |

| Toimi 5: Tehokkaan asevientivalvonnan edistäminen tukemalla yhteisessä kannassa 2008/944/YUTP vahvistettujen periaatteiden ja perusteiden noudattamista kolmansissa maissa | 6 |
| --- | --- |

| Toimi 6: Rajatylittävän laittoman asekaupan torjuminen panemalla täytäntöön kansainvälisen järjestäytyneen rikollisuuden vastainen Yhdistyneiden kansakuntien yleissopimus (UNTOC) ja sen ampuma-asepöytäkirja | 6 |
| --- | --- |

| Alueelliset toimet | 7 |
| --- | --- |

| Toimi 7: SEESACin (pienaseiden ja kevyiden aseiden valvonnasta vastaava Kaakkois-Euroopan selvitystoimisto) aseriisunta- ja asevalvontatoimet Kaakkois-Euroopassa | 7 |
| --- | --- |

| Toimi 8: Räjähteiden ja sodan räjähtämättömien jäänteiden hävittämishanke Bosnia ja Hertsegovinassa (EXPLODE) | 9 |
| --- | --- |

| Toimi 9: Toimet pienaseiden ja kevyiden aseiden laittoman kaupan ja liiallisen keskittymisen riskin pienentämiseksi Euroopan turvallisuus- ja yhteistyöjärjestön (Etyj) toiminta-alueella | 10 |
| --- | --- |

| Toimi 10: Fyysiseen turvallisuuteen ja varastojen hallintaan liittyvät toimet pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella | 11 |
| --- | --- |

| Toimi 11: RECSAn tukitoimet ampuma-aseiden ja ampumatarvikkeiden laittoman keskittymisen ja kaupan torjumiseksi Afrikassa | 11 |
| --- | --- |

| Toimi 12: Libyan viranomaisten tukeminen tavanomaisten aseiden ja ampumatarvikkeiden varastojen turvaamisessa | 11 |
| --- | --- |

| Toimi 13: EU:n tuki alueellista rauhaa, turvallisuutta ja vakautta koskevalle ECOWASin toimeksiannolle – Pilottiohjelmat aseiden keräämiseksi | 12 |
| --- | --- |

| Toimi 14: EU:n tuki Keski-Amerikan pienaseiden ja kevyiden aseiden valvontaohjelmalle (CASAC) | 12 |
| --- | --- |

| Toimi 15: Tuki Keski-Amerikan turvallisuusstrategioiden täytäntöönpanolle pienaseisiin ja kevyisiin aseisiin liittyvien rikosten ja aseellisen väkivallan torjumiseksi ja ehkäisemiseksi | 13 |
| --- | --- |

| Toimet sopimusten ja rakenteellisten vuoropuheluiden puitteissa | 13 |
| --- | --- |

| Toimi 16: Pienaseet ja kevyet aseet poliittisissa vuoropuheluissa kolmansien maiden ja alueellisten järjestöjen kanssa sekä pienaseita ja kevyitä aseita koskevat lausekkeet | 13 |
| --- | --- |

| Toimet Euroopan unionissa | 14 |
| --- | --- |

| Toimi 17: Euroopan komission aloitteet ampuma-aseiden laittoman kaupan torjumiseksi | 14 |
| --- | --- |

| LIITE | 16 |
| --- | --- |

Johdanto

Tämä tilanneselvitys pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian täytäntöönpanosta kattaa EU:n toimet strategiaan sisältyvän toimintasuunnitelman toteuttamisen tukemiseksi vuonna 2015. Selvityksen on laatinut EUH:n aseriisunta-, asesulku- ja asevientivalvontaosasto yhteistyössä muiden EUH:n ja Euroopan komission asiaankuuluvien yksiköiden kanssa.

Raportointikauden aikana EU jatkoi useiden sellaisten hankkeiden toteutuksen tukemista, jotka liittyvät pienaseiden ja kevyiden aseiden sekä niissä käytettävien ampumatarvikkeiden laittoman kaupan ja liiallisen keskittymisen torjumiseen. EU jatkoi myös monien pienaseita ja kevyitä aseita sekä niissä käytettäviä ampumatarvikkeita koskevien kysymysten käsittelyn edistämistä kaikilla monenvälisillä foorumeilla ja kolmansien maiden kanssa käymissään poliittisissa vuoropuheluissa asiaankuuluvien kansainvälisten välineiden puitteissa, joita ovat esimerkiksi pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskeva Yhdistyneiden kansakuntien toimintaohjelma (YK:n toimintaohjelma), kansainvälinen väline, jonka avulla valtiot voivat tunnistaa ja jäljittää nopeasti ja luotettavasti laittomat pienaseet ja kevyet aseet (kansainvälinen jäljittämisväline), sekä kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjumista koskeva lisäpöytäkirja (YK:n ampuma-asepöytäkirja). Aseiden laittoman kaupan ehkäiseminen on myös yksi keskeisistä tavoitteista asekauppasopimuksessa, joka tuli voimaan 24. joulukuuta 2014 ja joka täydentää ja lujittaa YK:n toimintaohjelmaa.

Tässä selvityksessä noudatetaan EU:n pienasestrategiaan kuuluvan toimintasuunnitelman rakennetta. Toimintasuunnitelmasta lainattu teksti on kursivoitu ja laitettu kehyksiin.

EU:N PIENASESTRATEGIAAN KUULUVAN TOIMINTASUUNNITELMAN TOTEUTTAMINEN

Toimintasuunnitelma:

| 1) | Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi |
| --- | --- |

1)

Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi

Kansainvälinen taso

Pyritään panemaan täytäntöön YK:n toimintaohjelma pienaseiden laittoman kaupan kaikkien osa-alueiden ehkäisemiseksi, torjumiseksi ja poistamiseksi.

Toimi 1: EU:n osallistuminen pienaseiden ja kevyiden aseiden laittoman kaupan kaikkien osa-alueiden ehkäisemistä, torjumista ja poistamista koskevan Yhdistyneiden kansakuntien toimintaohjelman toiseen hallitusten asiantuntijoiden kokoukseen (New York, 1.–5.6.2015)

EU osallistui aktiivisesti toimintaohjelman toiseen hallitusten asiantuntijoiden kokoukseen. Julkilausumassaan EU korosti pienaseiden ja kevyiden aseiden teknologiassa ja suunnittelussa tapahtuneen kehityksen merkitystä aseiden merkitsemis-, kirjaamis- ja jäljittämistoimien tehostamiselle ja ilmaisi olevansa valmis tukemaan hankkeita, joilla konkreettisesti tutkitaan uusien teknologioiden mahdollista käyttöä pienaseiden ja kevyiden aseiden turvaamiseksi. EU oli tyytyväinen kansainvälisen yhteisön voimakkaampiin pyrkimyksiin tehostaa asesulkujen täytäntöönpanon seurantaa ja parantaa entisestään diagnosointivalmiuksia pienaseiden ja kevyiden aseiden laittoman kaupan ja tarkoituksenvastaisten siirtojen torjunnan alalla. Tässä yhteydessä EU suhtautui myönteisesti pienaseista ja kevyistä aseista 22. toukokuuta 2015 hyväksyttyyn YK:n turvallisuusneuvoston päätöslauselmaan 2220 (2015). EU oli tyytyväinen myös siihen, että tiedonvaihto ja tutkinnallinen yhteistyö lainvalvontaviranomaisten välillä laittomien ampuma-aseiden kansainvälisestä liikkuvuudesta on lisääntynyt ja että toimia on tehostettu laittomien pienaseiden ja kevyiden aseiden sekä laittomien ampumatarvikkeiden jäljittämiseksi konfliktialueilla. Se mainitsi tässä yhteydessä iARMS- ja iTrace-tietokannat (vrt. jäljempänä).

Toimintasuunnitelma: Tuetaan kansainvälisen, oikeudellisesti sitovan välineen hyväksymistä pienaseiden ja kevyiden aseiden sekä niissä käytettävien ampumatarvikkeiden jäljittämiseksi ja merkitsemiseksi.

Toimi 2: iARMS – Tuki kadonneiden, varastettujen, laittomasti myytyjen ja salakuljetettujen ampuma-aseiden jäljittämistä ja seuraamista koskevan tietokannan perustamiselle ja hallinnoinnille (iARMS)

EU antoi vakautta ja rauhaa edistävän välineen pitkän aikavälin osan puitteissa edelleen rahoitustukea Interpolille, jotta se voi kehittää ja ottaa käyttöön tietokannan kadonneiden, varastettujen, laittomasti myytyjen ja salakuljetettujen ampuma-aseiden jäljittämiseksi ja seuraamiseksi (iARMS) Interpolin I-24/7-järjestelmän kautta. Tavoitteena on helpottaa alueellista ja alueiden välistä tiedonvaihtoa ja tutkinnallista yhteistyötä lainvalvontaviranomaisten välillä. Joulukuusta 2014 lähtien on toteutettu hankkeen kolmatta vaihetta, jonka tavoitteena on vahvistaa kahden ensimmäisen vaiheen tuloksia, edistää iARMS-järjestelmän maailmanlaajuista käyttöä ja hyödyntää synergioita siihen liittyvien järjestelmien kanssa EU:ssa ja muualla maailmassa. Tämän vaiheen on määrä päättyä joulukuussa 2016. Elokuusta 2015 lähtien 144 Interpolin jäsenmaata on perustanut tilejä lainvalvontaviranomaisille ja rekisteröinyt yhteensä 1 619 käyttäjätiliä. Kadonneista, varastetuista, laittomasti myydyistä tai salakuljetetuista ampuma-aseista on kirjattu tietokantaan 763 537 tietuetta. Lainvalvontaviranomaiset ovat tehneet 6 697 hakua ja lähettäneet 4 296 jäljityspyyntöä iARMS-järjestelmän kautta. Haut ovat tuottaneet 50 osumaa, joista syksyllä 2015 viisi on vahvistettu ja 45 on tutkinnassa. 872 jäljityspyyntöön vastattiin. Interpol on käyttänyt iARMS-järjestelmässä olevia tietoja analysoidakseen tiedossa olevia salakuljetusreittejä Panamaan ja Panamasta.

Tietokannan tehokkuus riippuu sisällön täsmällisyydestä ja siitä, että osaavat käyttäjät hyödyntävät sitä säännöllisesti. Sisällön laadun parantamiseksi ja tietokannan järjestelmällisen käytön lisäämiseksi hankkeessa annettiin iARMS-järjestelmän käyttäjille koulutusta, jonka tavoitteena oli, että käyttäjät kykenevät suorittamaan tietokannassa tiettyjä toimia, jotka liittyvät tietueiden luomiseen, päivittämiseen, hakuihin, raportointiin ja jäljityspyyntöjen hallinnointiin. Lisäksi hankkeessa tarjotaan tukipalveluja. On toteutettu seitsemän koulutusjaksoa, joista viisi oli alueellisia (Kamerunissa läntistä Afrikkaa varten, El Salvadorissa Latinalaista Amerikkaa varten, Zimbabwessa eteläistä Afrikkaa varten ja kaksi Lyonissa Eurooppaa varten) ja kaksi kansallisia (Portugali ja Ranska).

Toimintasuunnitelma: Vahvistetaan ja tuetaan seuraamusjärjestelmiä ja seuraamusten valvontajärjestelmiä.

Toimi 3: iTrace – Laittomia pienaseita ja kevyitä aseita sekä muita laittomia tavanomaisia aseita ja ampumatarvikkeita koskeva maailmanlaajuinen raportointijärjestelmä niiden laittoman kaupan riskin pienentämiseksi (neuvoston päätös 2013/698/YUTP (1) ja neuvoston päätös (YUTP) 2015/1908 (2))

EU on vuodesta 2013 lähtien tukenut iTrace-järjestelmää, joka on laittomia pienaseita ja kevyitä aseita sekä muita laittomia tavanomaisia aseita ja ampumatarvikkeita koskeva maailmanlaajuinen raportointijärjestelmä, jonka toteutuksesta vastaa Conflict Armament Research (CAR). Järjestelmän tavoitteena on jäljittää ja seurata laittomia pienaseita ja kevyitä aseita sekä laittomia ampumatarvikkeita suorittamalla kenttätutkimuksia konfliktialueilla, joilla paikallisilla lainvalvontaviranomaisilla on usein puutteelliset mahdollisuudet jäljittämiseen. CAR tekee tiivistä yhteistyötä hallitusten, YK:n pakotteita käsittelevien valvontaryhmien ja rauhantukioperaatioiden kanssa ja tarjoaa niille teknistä apua. Järjestelmässä (iTrace) olevat tiedot laittoman kaupan ja tarkoituksenvastaisten siirtojen malleista auttavat lisäämään asevalvontatoimenpiteiden, kuten vientivalvonnan ja varastojen hallinnan vaikuttavuutta. Hankkeen tavoitteena on havaita ja estää tarkoituksenvastaiset siirrot. Lisäksi iTrace-järjestelmän avulla on tarkoitus seurata asekauppasopimuksen täytäntöönpanoa, tuottaa kattavia tietoja sopimuksen täytäntöönpanon uudelleentarkastelujen tueksi ja lisätä kansallisten hallitusten valmiuksia ennakoida asevientilupapäätösten vaikutuksia.

Vuonna 2015 CAR suoritti iTrace-kenttätutkimuksia seuraavissa maissa: Keski-Afrikan tasavalta, Tšad, Kongon demokraattinen tasavalta, Kolumbia, Norsunluurannikko, Egypti, Irak, Jamaika, Libanon, Libya, Mali, Myanmar, Nepal, Niger, Somalia, Somalimaa, Etelä-Sudan, Sudan, Syyria, Yhdistyneet arabiemiirikunnat ja Uganda. CARin tutkimusryhmät ovat jäljittäneet yhteensä 130 000 esinettä (aseita, ampumatarvikkeita, pakkausmateriaaleja, ajoneuvoja ja niihin liittyvää materiaalia). CAR todentaa jatkuvasti näitä tietoja ja kirjaa ne iTrace-järjestelmään.

Lisäksi vuonna 2015 CAR esitteli iTrace-järjestelmän useissa kansainvälisissä tapahtumissa eri puolilla maailmaa, mukaan lukien seuraavat:

| — | SEESACin asevientilupakonferenssi Tiranassa Albaniassa; |
| --- | --- |

—

SEESACin asevientilupakonferenssi Tiranassa Albaniassa;

| — | UNSOM Somaliassa; |
| --- | --- |

—

UNSOM Somaliassa;

| — | UNMAS Bamakossa Malissa; |
| --- | --- |

—

UNMAS Bamakossa Malissa;

| — | JIEDDA (Joint Improvised Explosive Device Defeat Agency) ja asevoimien tiedusteluorganisaatio DIA (Defense Intelligence Agency) Washingtonissa; |
| --- | --- |

—

JIEDDA (Joint Improvised Explosive Device Defeat Agency) ja asevoimien tiedusteluorganisaatio DIA (Defense Intelligence Agency) Washingtonissa;

| — | Stimson Center for Global Security Washingtonissa; |
| --- | --- |

—

Stimson Center for Global Security Washingtonissa;

| — | Keski-Afrikan tasavallassa toteutettava EU:n sotilaallinen neuvontaoperaatio (EUMAM RCA) Banguissa; |
| --- | --- |

—

Keski-Afrikan tasavallassa toteutettava EU:n sotilaallinen neuvontaoperaatio (EUMAM RCA) Banguissa;

| — | EU:n Beirutin edustusto; |
| --- | --- |

—

EU:n Beirutin edustusto;

| — | ja kaksi esittelyä toimintaohjelman toisessa hallitusten asiantuntijoiden kokouksessa. |
| --- | --- |

—

ja kaksi esittelyä toimintaohjelman toisessa hallitusten asiantuntijoiden kokouksessa.

CAR on myös tehostanut tiedonjakoa YK:n pakotteita käsittelevien valvontaryhmien kanssa antamalla niistä kuudelle suoraa apua. Nämä ryhmät ovat viitanneet iTrace-hankkeen tuloksiin neljässä turvallisuusneuvostolle äskettäin toimitetussa raportissa: al-Qaida ja sitä lähellä olevat henkilöt ja yhteisöt (S/2014/815), Kongon demokraattista tasavaltaa varten asetettu asiantuntijaryhmä (S/2015/19), Sudania varten asetettu asiantuntijapaneeli (S/2015/31) ja Norsunluurannikkoa varten asetettu asiantuntijaryhmä (S/2015/252).

Myös CARin Dispatches from the Field -sarjat ovat saaneet paljon huomiota kansainvälisissä tiedotusvälineissä. Raportointikauden aikana julkaistiin kaksi sarjaan kuuluvaa asiakirjaa: Islamic State weapons in Kobane -asiakirja, jossa esitetään yksityiskohtaisesti islamilaisen valtion joukoilta 48 eri paikassa Kobanessa ja sen lähialueella takavarikoidut ja CARin tutkintaryhmän dokumentoimat aseet; sekä Weapons and Ammunition Airdropped to SPLA-iO Forces in South Sudan -asiakirja, jossa esitetään näyttöä Sudanin asetoimituksista Etelä-Sudanin kapinallisjoukoille.

EU sitoutui uudella, 22. lokakuuta 2015 annetulla neuvoston päätöksellä (YUTP) 2015/1908 tukemaan iTrace-hankkeen toista vaihetta.

Toimintasuunnitelma: Tuetaan vientivalvonnan tehostamista ja aseiden vientiä koskevien käytännesääntöjen mukaisten kriteerien edistämistä.

Viennin, tuonnin, kauttakuljetuksen ja jälleenlaivauksen valvonta on ratkaisevan tärkeää pyrittäessä estämään pienaseiden ja kevyiden aseiden tarkoituksenvastaiset siirrot ja käyttö rikokseen tai terrorismiin. YK:n toimintaohjelmalla on tässä keskeinen asema. Näin ollen EU tukee valtioita niiden pyynnöstä aseiden siirtoa koskevien valvontajärjestelmiensä vahvistamiseksi. Hankkeiden toimia toteutetaan eri puolilla maailmaa, ja niihin sisältyy apu lainsäädännön laatimiselle, koulutus ja parhaiden käytäntöjen jakaminen vientivalvonnan alan asiantuntijoiden kesken. Täytäntöönpanijana on Saksan liittovaltion talous- ja vientivalvontavirasto BAFA, jota muiden EU:n jäsenvaltioiden vientivalvonta-alan virkamiehet avustavat. Asekauppasopimus muodostaa asevientivalvonnan kansainvälisen normin, jota noudatetaan tiedotustoimissa. EU:n naapuruston vastaanottajamaat voivat myös pyytää apua neuvoston yhteisessä kannassa 2008/944/YUTP (3) perustettuun EU:n puolustustarvikkeiden vientivalvontajärjestelmään tutustumista varten.

Toimi 4: EU:n toimet asekauppasopimuksen täytäntöönpanon tukemiseksi Euroopan turvallisuusstrategian puitteissa (neuvoston päätös 2013/768/YUTP (4))

Asekauppasopimuksen täytäntöönpanon ja yleismaailmallisuuden edistämiseksi EU:n neuvosto hyväksyi vuonna 2013 kunnianhimoisen tukiohjelman EU:n ulkopuolisia maita varten. Ohjelmalla annetaan useille EU:n ulkopuolisille maille niiden pyynnöstä apua aseiden siirtoa koskevien järjestelmiensä vahvistamiseksi asekauppasopimuksen vaatimusten mukaisesti. Hankkeen toteuttaa Saksan liittovaltion talous- ja vientivalvontavirasto BAFA.

Asekauppasopimukseen liittyviä avustusvierailuja tehtiin vuonna 2015 Jamaikalle tammikuussa, Peruun toukokuussa, Senegaliin helmikuussa, Burkina Fasoon heinäkuussa, Ghanaan heinäkuussa, Filippiineille tammikuussa ja Georgiaan syyskuussa. Kaikkiin näihin maihin tehtiin ensimmäinen tarvearviovierailu erityisyhteistyön painopistealueiden määrittämiseksi. EU:n tukiryhmät tapasivat asekauppasopimuksen täytäntöönpanoon osallistuvat tärkeimmät kansalliset sidosryhmät, ja joissakin maissa painopistealueet on jo määritelty ja koottu apua koskevaan etenemissuunnitelmaan, joka ohjaa pitkän aikavälin yhteistyötä EU:n kanssa.

Avustusvierailujen lisäksi järjestettiin neljä alueellista seminaaria osana EU:n toimia asekauppasopimuksen täytäntöönpanon tukemiseksi:

| — | ECOWASin jäsenille ja viidelle naapurimaalle (Mauritania, Kamerun, Tšad, Gabon ja Päiväntasaajan Guinea) Dakarissa 5. ja 6. toukokuuta 2015; |
| --- | --- |

—

ECOWASin jäsenille ja viidelle naapurimaalle (Mauritania, Kamerun, Tšad, Gabon ja Päiväntasaajan Guinea) Dakarissa 5. ja 6. toukokuuta 2015;

| — | Aasian ja Tyynenmeren alueen rauhan ja aseriisunnan Yhdistyneiden kansakuntien aluekeskuksen (UNRCPD) jäsenvaltioille (Tadžikistania, Turkmenistania, Kazakstania, Kirgisiaa ja Uzbekistania lukuun ottamatta) Manilassa 10. ja 11. toukokuuta 2015; |
| --- | --- |

—

Aasian ja Tyynenmeren alueen rauhan ja aseriisunnan Yhdistyneiden kansakuntien aluekeskuksen (UNRCPD) jäsenvaltioille (Tadžikistania, Turkmenistania, Kazakstania, Kirgisiaa ja Uzbekistania lukuun ottamatta) Manilassa 10. ja 11. toukokuuta 2015;

| — | Afrikan maille (Mauritaniaa, Kamerunia, Tšadia, Gabonia ja Päiväntasaajan Guineaa lukuun ottamatta) Pretoriassa 23. ja 24. syyskuuta 2015; |
| --- | --- |

—

Afrikan maille (Mauritaniaa, Kamerunia, Tšadia, Gabonia ja Päiväntasaajan Guineaa lukuun ottamatta) Pretoriassa 23. ja 24. syyskuuta 2015;

| — | Togossa järjestettiin 15. ja 16. lokakuuta 2015 maakohtaisten ad hoc -toimien puitteissa seuraava seminaari: Séminaire de Sensibilisation des Parlementaires sur le Traité sur le Commerce des Armes. |
| --- | --- |

—

Togossa järjestettiin 15. ja 16. lokakuuta 2015 maakohtaisten ad hoc -toimien puitteissa seuraava seminaari: Séminaire de Sensibilisation des Parlementaires sur le Traité sur le Commerce des Armes.

Pienaseiden ja kevyiden aseiden sisällyttäminen asekauppasopimuksen soveltamisalaan on äärimmäisen tärkeää, ja pienaseiden ja kevyiden aseiden laillisiin kansainvälisiin siirtoihin kohdistettava tiukempi valvonta, joka toteutetaan esimerkiksi loppukäyttäjiä koskevien tehokkaampien tarkastusten ja vakuuksien sekä aseiden tarkoituksenvastaisten siirtojen vähentämiseksi toteutettavien toimenpiteiden avulla, voi edelleen vähentää riskiä siitä, että pienaseita ja kevyitä aseita siirretään laittomille markkinoille. Asekauppasopimus täydentää ja lujittaa näin ollen myös muita asiaa koskevia YK:n välineitä, kuten toimintaohjelmaa ja YK:n ampuma-asepöytäkirjaa.

Toimi 5: Tehokkaan asevientivalvonnan edistäminen tukemalla yhteisessä kannassa 2008/944/YUTP vahvistettujen periaatteiden ja perusteiden noudattamista kolmansissa maissa (neuvoston päätös 2012/711/YUTP (5) ja neuvoston päätös (YUTP) 2015/2309 (6))

Tuesta unionin toimille aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi EU:n naapurimaissa annetun neuvoston päätöksen 2012/711/YUTP täytäntöönpano saatiin päätökseen joulukuussa 2014. Saksan liittovaltion talous- ja vientivalvontavirasto BAFA on toteuttanut asevientivalvontaan liittyviä tiedotustoimia. Tämä toiminta oli jatkoa yhteiselle toiminnalle 2009/2012/YUTP. Tehokkaan asevientivalvonnan edistämisestä annettiin 10. joulukuuta 2015 uusi neuvoston päätös (YUTP) 2015/2309, ja neuvosto antoi BAFAn tehtäväksi sen teknisen täytäntöönpanon.

Päätöksen tarkoituksena on edistää sitä, että EU:n ulkopuoliset maat tehostavat asevientivalvontaa niin yhteisessä kannassa 2008/944/YUTP kuin asekauppasopimuksessa vahvistettujen periaatteiden mukaisesti, ja tukea näiden maiden toimia kansallisella ja alueellisella tasolla vastuullisuuden ja avoimuuden lisäämiseksi tavanomaisten aseiden kaupassa. Näiden toimien tuensaajamaihin kuuluvat Kaakkois-Euroopan maat (Albania, Bosnia ja Hertsegovina, Kroatia, entinen Jugoslavian tasavalta Makedonia, Montenegro ja Serbia), Euroopan naapuruuspolitiikan piiriin kuuluvat Pohjois-Afrikassa sijaitsevat Välimeren maat (Algeria, Egypti, Libya, Marokko ja Tunisia) sekä Euroopan naapuruuspolitiikan piiriin kuuluvat Itä-Euroopan ja Kaukasian maat (Armenia, Azerbaidžan, Valko-Venäjä, Georgia, Moldovan tasavalta ja Ukraina).

Toimintasuunnitelma: Edistetään ampuma-aseiden laittoman valmistuksen ja kaupan torjuntaa koskevan pöytäkirjan ratifioimista.

Toimi 6: Rajatylittävän laittoman asekaupan torjuminen panemalla täytäntöön kansainvälisen järjestäytyneen rikollisuuden vastainen Yhdistyneiden kansakuntien yleissopimus (UNTOC) ja sen ampuma-asepöytäkirja

Tätä ohjelmaa tuettiin vakautta ja rauhaa edistävän välineen pitkän aikavälin osasta. Tämän välineen avulla käsitellään maailmanlaajuisia ja alueiden rajat ylittäviä uhkia, ja se tunnettiin aikaisemmin vakautusvälineen nimellä. Yhdistyneiden kansakuntien huumeiden ja rikollisuuden torjunnan toimisto UNODC toteutti tätä ohjelmaa maaliskuusta 2011 heinäkuuhun 2015. Tavoitteena oli ehkäistä ja torjua ampuma-aseiden rajatylittävää laitonta kauppaa edistämällä ampuma-asepöytäkirjan ratifiointia ja täytäntöönpanoa. Ohjelma oli suunnattu kahdeksalle läntisen Afrikan maalle ja seitsemälle Etelä-Amerikan ja Karibian alueen maalle, ja siinä annettiin hankkeeseen kuuluville maille räätälöityä lainsäädännöllistä tukea, jolla niitä autettiin muuttamaan lainsäädäntöään tai hyväksymään uutta kansallista lainsäädäntöä ampuma-asepöytäkirjan määräysten panemiseksi täytäntöön.

Hankkeessa annettiin viidelle läntisen Afrikan maalle (Benin, Burkina Faso, Mauritania, Senegal ja Togo) ja viidelle Etelä-Amerikan maalle (Argentiina, Bolivia, Ecuador, Paraguay ja Uruguay) lainsäädännöllistä apua kansallisten lakien tarkistamisessa ja laatimisessa sekä joillekin näistä maista (Benin, Mauritania, Togo ja Senegal) laatimisprosessin viimeistelyssä ja lakiesityksen toimittamisessa toimivaltaisille viranomaisille lain myöhempää antamista varten. Argentiinan lainsäädännöllisessä avussa keskityttiin sisällyttämään laiton kauppa rikoksena uuteen rikoslakiluonnokseen.

Valmiuksien kehittämisen alalla annettiin läntisen Afrikan (Ghana, Burkina Faso, Senegal, Benin ja Togo) ja Etelä-Amerikan (Argentiina, Bolivia, Brasilia, Chile, Ecuador ja Paraguay) lainvalvontaviranomaisille ampuma-aseiden laittoman kaupan tutkintaa ja syytteeseenpanoa koskevaa koulutusta. Rikosoikeuden alalla työskentelevät saivat näillä kursseilla hyvät perustiedot keskeisistä taidoista, joita tarvitaan ampuma-aseiden laittoman kaupan ja muiden ampuma-aseisiin liittyvien rikosten tutkinnassa.

Lisäksi hankkeessa pyrittiin johdonmukaisesti tekemään yhteistyötä kansallisten ja alueellisten kansalaisjärjestöjen ja parlamentin jäsenten kanssa tietoisuuden lisäämiseksi pienaseisiin ja kevyisiin aseisiin liittyvistä asioista ja kansalaisyhteiskunnan osallistumisen ja valvonnan parantamiseksi ampuma-asestrategioiden täytäntöönpanon alalla. Yhteistyötä valtioista riippumattomien järjestöjen kanssa jatkettiin ottamalla ne mukaan lainsäädännöllisen avun toimiin ja myös järjestämällä niille erityiskoulutusta. YK:n huumeiden ja rikollisuuden torjunnan toimisto UNODC jatkoi myös tietojen keräämistä takavarikoiduista ampuma-aseista ja niiden osista ja komponenteista sekä ampumatarvikkeista ja näiden tietojen analysoimista vuoden 2013 lopulla aloitettua ampuma-aseiden laitonta kauppaa koskevaa tutkimusta varten. Tutkimuksen tavoitteena on lisätä tietämystä ampuma-aseiden laittoman kaupan ongelmasta, paljastaa mahdollisia laittoman asekaupan reittejä, kartoittaa ampuma-aseiden laittoman kaupan uusia tai yleistyviä suuntauksia sekä määrittää tämän ilmiön yhteyttä muihin tekijöihin ja sen ylikansallista luonnetta. Tuloksena laadittu Study on the transnational nature of and routes and modus operandi used in trafficking in firearms (7) julkaistiin vuoden 2015 lopussa.

1)   
  Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi

Toimintasuunnitelma: Alueellinen taso

EU:n erityinen hankeapu kolmansille maille ja alueellisille järjestöille

a)   Länsi-Balkan

Toimi 7: SEESACin (pienaseiden ja kevyiden aseiden valvonnasta vastaava Kaakkois-Euroopan selvitystoimisto) aseriisunta- ja asevalvontatoimet Kaakkois-Euroopassa (neuvoston päätös 2013/730/YUTP (8))

Pienaseiden ja kevyiden aseiden valvonnasta vastaava Kaakkois-Euroopan selvitystoimisto SEESAC pyrkii vahvistamaan kansallisten ja alueellisten sidosryhmien valmiuksia valvoa ja vähentää pienaseiden ja kevyiden aseiden leviämistä ja väärinkäyttöä ja siten lisäämään osaltaan vakautta, turvallisuutta ja kehitystä Kaakkois- ja Itä-Euroopassa. SEESAC toimii Yhdistyneiden kansakuntien kehitysohjelman (UNDP) ja alueellisen yhteistyöneuvoston (RCC) valtuuttamana.

Neuvoston päätös 2013/730/YUTP oli laatuaan jo kolmas, jolla tuetaan SEESACin toteuttamia pienaseiden ja kevyiden aseiden valvontatoimia. Sitä edelsivät neuvoston päätökset 2002/842/YUTP (9) ja 2010/179/YUTP (10). SEESAC panee täytäntöön nykyisessä neuvoston päätöksessä säädettyjä toimia Albaniassa, Bosnia ja Hertsegovinassa, entisessä Jugoslavian tasavallassa Makedoniassa, Kosovossa (11), Moldovan tasavallassa, Montenegrossa ja Serbian tasavallassa.

Fyysinen turvallisuus ja varastojen hallinta

Vuonna 2015 SEESAC saattoi menestyksellä päätökseen vuonna 2014 aloitetun 19 turvaoven asennusprosessin Bosnia ja Hertsegovinan puolustusministeriön neljässä ampumatarvikevarastossa. Moldovan tasavaltaan tehdyn arviointivierailun ja paikan päällä toteutetun tarkastuskäynnin jälkeen puolustusministeriön kanssa sovittiin, että aloitetaan työt kahden ampumatarvikkeita sekä pienaseita ja kevyitä aseita sisältävän varaston (Chisinaussa ja Bulboacassa) turvatason nostamiseksi. Entisessä Jugoslavian tasavallassa Makedoniassa jatkuu hanke kahden varaston (Ormanissa ja Erebinossa) turvatason nostamiseksi. Maaliskuussa 2015 entisessä Jugoslavian tasavallassa Makedoniassa järjestettiin menestyksellä viisipäiväinen kurssi fyysisestä turvallisuudesta ja varastojen hallinnasta. Kurssi oli tärkeä ensinnäkin siksi, että sillä lisättiin varastojen turvatoimista vastaavan henkilöstön tietoisuutta fyysisestä turvallisuudesta ja varastojen hallinnasta, mutta myös siksi, että sillä lujitettiin hankkeen osallisuutta varastojen turvallisuusinfrastruktuurin tason parantamiseen. Lisäksi SEESAC aloitti fyysistä turvallisuutta ja varastojen hallintaa koskevan alueellisen koulutuksen suunnittelun. Tavoitteena on lisätä pienaseita ja kevyitä aseita sekä ampumatarvikkeita sisältävien varastojen hallinnasta vastaavan henkilöstön voimavaroja.

Pienaseiden ja kevyiden aseiden sekä niissä käytettävien ampumatarvikkeiden ylijäämien hävittäminen

Vuoden 2015 alkupuoliskolla SEESAC sai Albanian puolustusministeriöltä lopullisen vahvistuksen, että 5 400 asetta hävitetään tämän hankkeen puitteissa. Lisäksi 2 656 pienasetta ja kevyttä asetta sekä 2 048 osaa ja komponenttia hävitettiin SEESACin tuella Montenegrossa ja Kosovossa kahdessa erillisessä hävitystapahtumassa kansainvälisenä aseiden hävittämisen päivänä 9. heinäkuuta. Tässä toimessa edistyminen on kuitenkin hidastunut Moldovan tasavallassa, Serbiassa ja entisessä Jugoslavian tasavallassa Makedoniassa, mikä on johtunut poliittisesta epävakaudesta ja/tai muutoksista henkilöstössä.

Pienaseiden ja kevyiden aseiden parantunut merkitseminen ja jäljittäminen

Merkitsemiseen ja jäljittämiseen liittyviä voimavaroja parannettiin koko alueella. Albaniassa jaettiin 56 tietokonetta, 56 UPS:ää, 28 tulostinta ja 9 skanneria kuudelle poliisiosastolle ja 27 poliisilaitokselle eri puolilla maata, ja 72 käyttäjää sai koulutusta sähköisen aserekisteriohjelmiston käytöstä. SEESAC toteutti Albaniassa 49 poliisilaitokselle seurantavierailuja, jotka osoittivat, että uusi sähköinen aserekisteri on toiminnassa ja on parantanut huomattavasti poliisin rekisterinpitoa aseista. Lisäksi 166 poliisia sai koulutusta pienaseiden ja kevyiden aseiden jäljittämistä koskevista menettelytapaohjeista (SOP) eri puolilla Kosovoa järjestetyissä kahdeksassa työpajassa.

Entisen Jugoslavian tasavallan Makedonian sisäasiainministeriön asiantuntijavaltuuskunnalle annettiin tukea, jotta sillä oli mahdollisuus tutustua käytännössä Itävallan sisäasiainministeriön sähköiseen aserekisteriin ja ottaa esille teknisiä ja lainsäädännöllisiä huolenaiheita. Bosnia ja Hertsegovinalle toimitettiin kaikki pyydetyt laitteet, jotka ovat nyt käytössä.

Tiiviimmän alueellisen yhteistyön edistäminen pienaseisiin ja kevyisiin aseisiin liittyvissä asioissa

Serbiassa rikosteknisen keskuksen ballistisen laboratorion laitteita koskevien hankintasopimusten tekeminen sekä kyseisten laitteiden asentaminen saatiin onnistuneesti päätökseen. Lisäksi Belgradissa järjestettiin onnistuneesti Kaakkois-Euroopan ampuma-aseasiantuntijoiden (SEEFEN) kolmas kokous, johon osallistui johtavia ampuma-aseasiantuntijoita poliisivoimista, tullihallinnosta ja syyttäjälaitoksesta. SEEFEN otettiin myös esille pienaseita ja kevyitä aseita koskevassa YK:n pääsihteerin kaksivuotiskertomuksessa esimerkkinä lainvalvontaviranomaisten hyvistä käytännöistä ja tiedonvaihtoon keskittyvästä yhteistyöstä tutkinnan alalla. Lisäksi SEESAC lujitti strategista kumppanuuttaan Europolin ja Interpolin kanssa. Lopuksi mainittakoon, että pidettiin SEEFENin ja EU:n ensimmäinen yhteisen toiminnan päivä, joka on tärkeä alku tiiviimmälle yhteistyölle Kaakkois-Euroopan, Europolin ja EU:n jäsenvaltioiden välillä.

Neuvoston päätöksen mukaan SEESACin tehtävänä on myös edistää alueellisen ampuma-aseverkoston luomista. Pienaseita ja kevyitä aseita käsittelevien komiteoiden neljäs alueellinen kokous pidettiin Budvassa Montenegrossa. SEESAC julkaisi toukokuussa Kaakkois-Euroopan aselaeista kokoelman, jonka tarkoituksena on tukea asevalvontaa ja asevientiä koskevien lainsäädäntöjen yhdenmukaistamista Kaakkois-Euroopassa. Se on julkisesti saatavilla verkossa alkuperäisillä kielillä ja englanniksi. Lisäksi hankkeella tuettiin seuraavia: 1) kaksi vierailua, toinen Bosnia ja Hertsegovinan ja Albanian puolustusministeriöiden välillä ja toinen Albanian ja Kosovon poliisivoimien välillä; 2) Bosnia ja Hertsegovinan, Serbian ja Montenegron pienaseita ja kevyitä aseita käsittelevien kansallisten komiteoiden virkamiesten asiantuntijavaihto Moldovan eri vastuuministeriöiden edustajien kanssa. Kokoukset pidettiin Moldovan tasavallassa, ja ne tarjosivat Moldovan virkamiehille tilaisuuden saada uutta tietoa ja asiantuntemusta asevalvonnan eri näkökohdista sekä pienaseita ja kevyitä aseita käsittelevän kansallisen komitean perustamisesta. Lisäksi on alettu kehittää tasa-arvoanalyysia, joka koskee kansallisia politiikka-asiakirjoja Kaakkois-Euroopan pienaseita ja kevyitä aseita koskevan valvonnan alalla.

Kaakkois-Euroopan maiden siviilien hallussa olevien laittomien pienaseiden ja kevyiden aseiden keräämisen ja rekisteröinnin edistäminen

Vuoden 2015 aikana SEESAC on edelleen tukenut pienaseiden ja kevyiden aseiden keruu- ja valistuskampanjoiden täytäntöönpanoa Länsi-Balkanin alueella. Vuonna 2015 SEESAC jatkoi asiantuntijatuen ja teknisen tuen antamista Montenegrolle ja Serbialle niiden aselainsäädännöstä tiedottamista sekä aseiden keruu- ja valistuskampanjoita varten. Montenegrossa siviilit ovat kampanjan käynnistymisen jälkeen palauttaneet 1 004 ampuma-asetta, 153 miinaa ja räjähdettä, 577 asetta ja 14 963 eri kaliiberin luotia. Yhteensä 7 545 pienasetta ja kevyttä asetta sekä räjähdettä poistettiin laittomista asevirroista Serbiassa kampanjan loppuun mennessä. Lisäksi Serbiassa 200 poliisia sai koulutusta uuden ase- ja ampumatarvikelain täytäntöönpanosta ja 13 toimittajaa Kaakkois-Euroopan suurimmista mediayhtiöistä sai koulutusta pienaseiden ja kevyiden aseiden sekä ampumatarvikkeiden tunnistamisesta.

SEESAC ottaa huomioon sukupuolinäkökohdat pienaseiden ja kevyiden aseiden valvontatoimissaan. Balkanin alueella yksityisessä omistuksessa olevilla laillisilla tai laittomilla ampuma-aseilla on huomattava merkitys perheväkivallan osalta. Niitä käytetään erityisesti naisiin kohdistuvan kuolemaan johtavan väkivallan välineinä, mutta myös aseettoman perheväkivallan mahdollistavana välineenä. SEESAC on aktiivisesti edistänyt naisten yhtäläisiä mahdollisuuksia lainvalvontaviranomaisissa ja yksinomaan naisista koostuvien poliisiyksiköiden perustamista erityisesti perheväkivaltatapauksia varten. Valistustoimissaan aseiden kotona säilyttämisen vaaroista ja vastuullisesta aseiden omistamisesta (fyysinen turvallisuus ja varastojen hallinta kotona) SEESAC koki, että sukupuolisidonnaisella, naisiin kohdistetulla kampanjalla saavutettiin paremmin toivotut tulokset. Edistäessään sukupuolinäkökohtien huomioonottamista ja pyrkiessään saamaan asevalvonnan sidosryhmät vakuuttuneiksi tästä lähestymistavasta SEESAC korostaa sellaisen tutkimuksen ja tiedon merkitystä, joka koskee aseellisen väkivallan sukupuolivaikutusta ja jossa korostetaan sukupuolinäkökohtien huomioonottamista onnistumisen edellytyksenä.

Toimi 8: Räjähteiden ja sodan räjähtämättömien jäänteiden hävittämishanke Bosnia ja Hertsegovinassa (EXPLODE)

Vuonna 2015 jatkettiin myös vakautta ja rauhaa edistävän välineen kriisitoimintaosaan kuuluvan jatkohankkeen täytäntöönpanoa keskittyen Bosnia ja Hertsegovinassa sellaisten yksittäisten henkilöiden ja paikallisyhteisöjen turvallisuus- ja kehitysnäkymiin, joihin ampumatarvikevarastoissa tapahtuvat räjähdysonnettomuudet vaikuttavat. Bosnia ja Hertsegovinassa on varastoituna arviolta yli 24 000 tonnia sotilaskäyttöön tarkoitettuja ampumatarvikkeita. Niistä 17 000 tonnia on kemialliselta koostumukseltaan epästabiileja, minkä johdosta niihin liittyy vakava hallitsemattoman räjähdyksen riski. Tällaisesta räjähdyksestä saattaisi aiheutua ihmishenkien menetyksiä ja mahdollisesti myös kielteisiä vaikutuksia koko alueelle. Bosnia ja Hertsegovinan puolustusministeriöllä ei ole riittäviä valmiuksia, voimavaroja eikä varoja sen varmistamiseen, että varastoissa noudatetaan asianmukaisia standardeja. Sen vuoksi se tarvitsee EU:n ja kansainvälisen yhteisön tukea räjähtämättömien räjähteiden ja sodan jäänteiden raivaamisen ja hävittämisen nopeuttamiseksi sekä varastojen turvallisuuden parantamiseksi.

Tällä hankkeella toteutetuilla toimenpiteillä edistettiin huomattavasti ampumatarvikkeiden varastojen pienentämistä. Vuoden 2015 lokakuun ja joulukuun välillä hävitettiin huomattava määrä rakettijärjestelmiä käyttäen puolustusteollisuuden alan yhtiön Pretis valmiuksia ja palveluja. Osana EXPLODE-hankkeen ja Pretisin yhteisiä toimia 4 641 rakettijärjestelmää hävitettiin turvallisesti ja myös ympäristön kannalta turvallisella tavalla. EXPLODE-hankkeen päättymiseen mennessä se on merkittävästi edistänyt erittäin vaarallisten ampumatarvikkeiden ylijäämien hävittämistä. Valkoinen fosfori, monimutkaiset rakettijärjestelmät ja panssarimiinat on määrä hävittää elokuun 2016 loppuun mennessä. Hankkeeseen ja siihen sisältyviin valmiuksien kehittämistä koskeviin toimiin on vuoden 2015 aikana osallistunut yli 100 toimijaa, ja ne ovat tarjonneet kohdennettua asiantuntemusta hankkeen kumppaneille varastojen hallinnan alalla ja tukeneet kumppanien käytäntöjen mukauttamista ampumatarvikkeita koskeviin kansainvälisiin teknisiin suuntaviivoihin. Infrastruktuurin uudistamista koskevassa osassa tehtiin turvallisuusparannuksia 68 laitoksessa. Laitosten tasoa nostettiin, ja ne mukautettiin kansainvälisiin turvallisuusnormeihin. Lisäksi Dobojssa sijaitsevassa sotilaalliseen käyttöön tarkoitettujen ampumatarvikkeiden hävityslaitoksessa TROM parannettiin työturvallisuutta, vähennettiin suunnittelemattomien räjähdysten riskiä ja parannettiin yleistä turvallisuutta. EXPLODE-hanke pantiin täytäntöön tiiviissä yhteistyössä SEESACin toimien kanssa.

b)   Etyjin alue

Toimi 9: Toimet pienaseiden ja kevyiden aseiden laittoman kaupan ja liiallisen keskittymisen riskin pienentämiseksi Euroopan turvallisuus- ja yhteistyöjärjestön (Etyj) toiminta-alueella (neuvoston päätös 2012/662/YUTP (12))

Raportointikaudella jatkettiin myös toimia pienaseiden ja kevyiden aseiden laittoman kaupan ja liiallisen keskittymisen riskin pienentämiseksi Euroopan turvallisuus- ja yhteistyöjärjestön (Etyj) toiminta-alueella.

Varastojen hallinta

Asiaankuuluvat kansalliset instituutiot hyväksyivät tavanomaisten aseiden ja ampumatarvikkeiden varastojen turvatason suunnitellun parantamisen osalta sääntelypuitteet toimien toteuttamiseksi Kirgisiassa. Tämän jälkeen Etyj saattoi päätökseen tarjousprosessin, jossa valittiin yritykset yhden Koi-Tashissa sijaitsevan varaston rakentamista ja turvatason nostamista varten (aloitettiin elokuussa 2015) ja kolmen olemassa olevan varaston jälleenrakennusta varten (aloitettiin syyskuussa 2015).

Pienaseiden ja kevyiden aseiden ylijäämien hävittäminen

Kirgisiassa ja Valko-Venäjällä on aloitettu pienaseiden ja kevyiden aseiden ylijäämien hävittäminen, millä estetään niiden kulkeutuminen laittomaan kauppaan. Kirgisiassa vuoden kestäneiden uudelleentarkastelun ja kuulemisten jälkeen hallitus hyväksyi elokuussa 2015 lain ylijäämäaseiden hävittämisestä. Etyj tuki tätä prosessia järjestämällä viisi pyöreän pöydän kokousta maan kaikkien pienaseita ja kevyitä aseita hallussapitävien virastojen kanssa ja tarjoamalla asiantuntijoita lain laatimista varten. Lain täytäntöönpano edellytti kahden hallituksen määräyksen laatimista ja hyväksymistä (syys- ja lokakuussa 2015), minkä jälkeen ylijäämäaseiden hävittäminen tosiasiassa toteutettiin Kirgisiassa (marraskuussa 2015).

Valko-Venäjällä puolustusministeriön kanssa käytyjen neuvotteluiden tuloksena todettiin noin 12 000 ylijäämäistä pienasetta ja kevyttä asetta. Etyj tulee toimittamaan UNDP:n Valko-Venäjän toimiston kautta laitteet pienaseiden ja kevyiden aseiden ylijäämien hävittämiseksi. Useiden kokousten jälkeen Etyj ja Valko-Venäjän puolustusministeriö pääsivät sopimukseen tarvittavista laitteista ja päättivät, että Etyj toimittaa puolustusministeriölle kolme ilmaplasmaleikkuria, kolme hitsauspöytää, kuusi haarukkatrukkia, kolme lattiapuristinta, kolme kulmahiomakonetta, kuusi pyörösahaa sekä turvavarusteita (suojalaseja, kuulosuojaimia, suojakypäriä jne.). Laitteet hankkii UNDP:n toimisto Valko-Venäjällä. Pienaseiden ja kevyiden aseiden varastojen fyysisen turvallisuuden parannuksiin tähtäävät hanketoimet jatkuivat kahdessa suuressa varastossa, jotka sijaitsevat Homielissa ja Kolasavassa. Homielin työmaan palohälytys- ja turvajärjestelmien asennustyöt saatiin melkein valmiiksi, ja yksi Kolasavassa sijaitsevista pienaseiden ja kevyiden aseiden varastoista korjattiin. Toteutettiin kansainvälinen rakennusurakkatarjouskilpailu, joka koskee mittavia korjaustöitä yhdessä Kolasavassa sijaitsevista pienaseiden ja kevyiden aseiden varastoista.

Merkintä, kirjaaminen ja jäljittäminen

Pienaseiden ja kevyiden aseiden varastonhallintaohjelmiston käyttöönotto asevarastojen hallinnan, rekisterinpidon ja aseiden jäljittämisen parantamiseksi: ohjelmiston uusi versio saatiin valmiiksi sovelluksen tarkistamisen ja Bosnia ja Hertsegovinan, Valko-Venäjän, Moldovan tasavallan ja Tadžikistanin asiantuntijoiden antamien lausuntojen pohjalta. Sovellus myös käännettiin romanian ja tadžikin kielille. Etyj myös järjesti koulutusta Bosnia ja Hertsegovinan asevoimien jäsenille parannetun rekisterinpitosovelluksen käytöstä. Sovellus esiteltiin myös Georgian ja Ukrainan puolustusministeriöille. Lisäksi Moldovan tasavallan puolustusministeriölle on toimitettu 30 tietokonetta ja 30 tulostinta, ja Moldovan tasavallan asevoimien jäsenille annettiin 13.–17. heinäkuuta ja 19.–23. lokakuuta koulutusta rekisterinpitosovelluksen käytöstä. Georgian puolustusministeriön tietotekniikkaosasto toimitti alustavan testauksen jälkeen 25. syyskuuta 2015 useita kysymyksiä ohjelmistosovelluksen toiminnoista ja pyysi käyttökoulutusta, jota annettiin lokakuussa 2015. Tadžikistanin puolustusministeriön virkamiehille annettiin marraskuussa 2015 jatkokoulutusta ja Kirgisiassa järjestettiin marraskuussa 2015 ”kouluttajien koulutus” -tapahtuma.

c)   Afrikka

Toimi 10: Fyysiseen turvallisuuteen ja varastojen hallintaan liittyvät toimet pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella (neuvoston päätös 2014/912/YUTP (13))

Euroopan unionin neuvosto antoi päätöksen 2014/912/YUTP, jolla perustettiin 36 kuukauden pituinen hanke, jota rahoittaa myös YK:n aseriisuntatoimisto UNODA ja jonka panee täytäntöön Afrikan rauhan ja aseriisunnan aluekeskus UNREC. Hankkeen tavoitteena on edistää Sahelin alueen turvallisuutta ja vakautta antamalla apua Burkina Fasolle, Tšadille, Malille, Mauritanialle, Nigerille ja Nigerialle valtion omistamien pienaseiden ja kevyiden aseiden sekä ampumatarvikkeiden tarkoituksenvastaisten siirtojen ja laittoman kaupan estämiseksi parantamalla fyysistä turvallisuutta ja varastojen hallintaa. Sen tarkoituksena on erityisesti kohdemaiden tukeminen päivitettäessä lainsäädäntöä, kehitettäessä hallinnollisia menettelyjä ja käytännön menettelytapaohjeita paremman fyysisen turvallisuuden ja varastojen hallinnan pohjaksi parhaita käytäntöjä koskevien kansainvälisten normien mukaisesti. Tarkoituksena on myös varastojen hallinta- ja turvallisuustoimien täytäntöönpanon suora tukeminen kunnostamalla varastointitiloja, hävittämällä ylijäämäisiä, vanhentuneita tai laittomia pienaseita ja kevyitä aseita sekä kokeilemalla uutta teknologiaa. Näiden toimien toteuttaminen aloitettiin vuonna 2016.

Toimi 11: RECSAn tukitoimet ampuma-aseiden ja ampumatarvikkeiden laittoman keskittymisen ja kaupan torjumiseksi Afrikassa

EU jatkoi vakautta ja rauhaa edistävän välineen pitkän aikavälin osasta myönnetyn rahoituksen avulla ampuma-aseiden ja ampumatarvikkeiden laittoman keskittymisen ja kaupan torjuntaa Afrikassa tukevan hankkeen täytäntöönpanoa Nairobissa sijaitsevan pienaseiden ja kevyiden aseiden leviämisen estämistä Suurten järvien alueella ja Afrikan sarvessa käsittelevän alueellisen keskuksen (RECSA) kautta. Hankkeella edistettiin Afrikan ja EU:n yhteisen strategian rauha- ja turvallisuusosion täytäntöönpanoa. Hankkeen ensimmäinen vaihe päättyi kesäkuussa 2013. Sen aikana annettiin muun muassa tukea useiden itäisen Afrikan maiden institutionaalisille rakenteille ja lainsäädäntövalmiuksille. Heinäkuussa 2013 käynnistyneen toisen vaiheen tavoitteena on parantaa Afrikan maiden valmiuksia toteuttaa tehokkaasti ja koordinoidusti toimia laittomien pienaseiden ja kevyiden aseiden leviämisen ja laittoman kaupan estämiseksi. Hanke on jatkunut yhdistäen instituutioiden valmiuksien kehittämistoimia ja useita tehokkaita pienaseiden ja kevyiden aseiden hallinnointitoimia (aseiden merkitseminen, kirjaaminen, varastojen hallinta ja hävittäminen) sekä tietojen tuottamista. Hankkeen puitteissa on määrä toteuttaa myös erilaisia valistustoimia, kuten seminaareja ja työpajoja, jotka tarjoavat tietoja Nairobin pöytäkirjan sekä muiden asiaa koskevien kansainvälisten normien, alueellisten ja osa-alueellisten välineiden kaikista näkökohdista. Osana valistustoimiin liittyviä vierailuja RECSA antoi kohdemaille neuvoja pienaseiden ja kevyiden aseiden leviämisen estämistä koskevasta toimintapolitiikasta ja oikeudellisesta kehyksestä sekä pienaseita ja kevyitä aseita käsittelevien kansallisten instituutioiden, kuten kansallisten komiteoiden ja kansallisten yhteispisteiden, perustamisesta ja niiden toimintatavoista. RECSA tuki myös Kongon tasavaltaa ja Malawia pienaseita ja kevyitä aseita koskevien kansallisten toimintasuunnitelmien laatimisessa. Lisäksi RECSA toimitti Ghanaan, Maliin, Somaliaan ja Sudaniin merkintälaitteita ja antoi koulutusta aseiden merkintätekniikoista ja niihin liittyvistä ohjelmistoista Norsunluurannikolle, Ghanalle, Ruandalle, Seychelleille ja Togolle.

Toimi 12: Libyan viranomaisten tukeminen tavanomaisten aseiden ja ampumatarvikkeiden varastojen turvaamisessa (neuvoston päätös 2013/320/YUTP (14))

Neuvosto päätti 24. kesäkuuta 2013 antaa enintään 5 miljoonaa euroa EU:n tukea Libyan viranomaisten avustamiseksi niiden tehtävässä turvata hallussaan oleva haasteellisen suuri määrä tavanomaisten aseiden ja ampumatarvikkeiden varastoja. EU aikoi tarjota tätä tukea Libyan vastuuviranomaisille auttaakseen niitä pysäyttämään tavanomaisten aseiden ja ampumatarvikkeiden jatkuvan hallitsemattoman leviämisen, joka aiheuttaa edelleen turvattomuutta Libyassa, sen naapurimaissa ja koko alueella. Hankesuunnitelmassa otettiin huomioon Libyan monimutkainen poliittinen tilanne ja siitä johtuvat haasteet sekä tarve varmistaa kansallinen omavastuullisuus ja paikallisten kumppaneiden vaikutusmahdollisuudet. Hankkeen ennakoitu kesto oli viisi vuotta. Valitettavasti heinäkuusta 2014 lähtien Libyan turvallisuustilanteessa havaitun merkittävän heikentymisen johdosta neuvoston päätös 2013/320/YUTP kumottiin syyskuussa 2015 neuvoston päätöksellä (YUTP) 2015/1521 (15).

Toimi 13: EU:n tuki alueellista rauhaa, turvallisuutta ja vakautta koskevalle ECOWASin toimeksiannolle – Pilottiohjelmat aseiden keräämiseksi

Kun otetaan huomioon, että läntinen Afrikka on painopistealue Libyan konfliktin aiheuttaman pienaseiden ja kevyiden aseiden leviämisen ja Nigerian turvallisuustilanteen vuoksi, sekä tunnustetaan, että Manojoen ja Sahelin ja Saharan alueilla tarvitaan kiireellisesti kattavaa demobilisaatiota, aseistariisuntaa ja yhteiskuntaan sopeuttamista Länsi-Afrikan valtioiden talousyhteisön (ECOWAS) tukemiseksi, jotta se voisi panna täytäntöön pienaseita, niissä käytettäviä ampumatarvikkeita ja niihin liittyvää materiaalia koskevan ECOWASin yleissopimuksen, vuoden 2014 kolmannella vuosineljänneksellä aloitettiin uusi Euroopan kehitysrahaston (EKR) rahoittama hanke. Hankkeen tarkoituksena on poistaa pienaseet ja kevyet aseet ja edistää kehityshankkeita antamalla vaikutusmahdollisuuksia kuuden ECOWAS-jäsenvaltion valituilla alueilla sijaitsevien pilottiyhteisöjen väestölle. Tämä vuoteen 2017 jatkuva kolmivuotinen toimi, joka saa EU:n rahoitusta 5,56 miljoonaa euroa, kuuluu ohjelmaan, jolla EU tukee alueellista rauhaa, turvallisuutta ja vakautta koskevaa ECOWASin toimeksiantoa, ja sen toteuttaa UNDP. Hankkeella pannaan täytäntöön pilottiohjelmat aseiden keräämiseksi (”Aseistariisunta ja yhteisöjen kehittäminen” tai ”Aseiden vastineeksi kehitystä”) kahtena sarjana, jotka kattavat kuusi maata, nimittäin Nigerin pohjoisosat, Malin ja Manojoen unionin (Norsunluurannikon länsiosat, Guinean metsäalue, Liberian itäosat, Sierra Leonen koillisosat), ja jotka täydentävät muita aloitteita, joita jo toteutetaan Sahelin alueen turvallisuutta ja kehitystä koskevan Euroopan unionin strategian puitteissa. Hankkeen toimiin kuuluu yhteisön tietoisuuden lisääminen pienaseiden laittomaan leviämiseen ja aseelliseen väkivaltaan liittyvistä vaaroista, turvallisuusinstituutioiden ja yhteisöjen valmiuksien vahvistaminen turvallisuuden lisäämiseksi ja ennen kaikkea kannustaminen vapaaehtoiseen aseiden luovuttamiseen ja aseiden keräämiseen vastineeksi yhteisöpohjaisista kehityshankkeista.

d)   Keski-Amerikka

Toimi 14: EU:n tuki Keski-Amerikan pienaseiden ja kevyiden aseiden valvontaohjelmalle (CASAC)

EU jatkoi Keski-Amerikan pienaseiden ja kevyiden aseiden valvontaohjelmaa (CASAC) tukevan hankkeen täytäntöönpanoa. Vakautta ja rauhaa edistävän välineen pitkän aikavälin osan puitteissa toteutettavassa hankkeessa, jota UNDP toteutti aiemmin, siirryttiin tuen toiseen vaiheeseen syyskuussa 2012 Keski-Amerikan integraatiojärjestelmän (SICA) turvallisuuskomitean kanssa siten, että täytäntöönpanokumppanina on Instituto de Enseñanza para el Desarrollo Sostenibile. Hankesuunnitelma pohjautuu laajalti hyväksyttyihin päätelmiin väkivallan tärkeimmistä taustatekijöistä Keski-Amerikassa. Niitä ovat huumausaineiden laiton kauppa, nuorisoväkivalta ja jengit sekä laittomien ampuma-aseiden yleinen saatavuus. Pienaseiden ja kevyiden aseiden laittoman kaupan torjuminen on molempien CASACin ohjelmien erityistavoite, mutta hankkeessa otetaan huomioon myös järjestäytyneen rikollisuuden liitännäistoiminta, kuten huumausaineiden, ihmisten ja ajoneuvojen salakuljetus, joka sisällytetään lähes kaikkeen koulutukseen ja tutkimukseen. Yleisesti ottaen CASAC II -ohjelman vaikutus on havaittavissa etenkin pienaseiden ja kevyiden aseiden valvonnan lainvalvontanäkökohdissa olettaen, että alueella liikkuvien aseiden takavarikointi vähentää uhrien kärsimystä, kipua ja traumoja mutta mahdollisesti myös vauhdittaa talouskasvua. EU:n hankkeen CASACin aloitteeseen antaman panoksen tavoitteena on perustan luominen alueelliselle rakenteelle ja pitkän aikavälin strategialle laittoman asekaupan torjumiseksi Keski-Amerikassa sekä kansallisesti että alueellisesti. Hanke toteutetaan Keski-Amerikassa ja naapurimaissa, ja siinä keskitytään erityisesti kahdeksaan SICAn jäsenvaltioon (Belize, Costa Rica, El Salvador, Guatemala, Honduras, Nicaragua, Panama sekä Dominikaaninen tasavalta).

Vuotta ennen hankkeen päättymistä CASAC II -ohjelma on ylittänyt odotetut tulokset seuraavissa asioissa: i) alueellinen operatiivinen yhteistyö on lisääntynyt pienaseiden ja kevyiden aseiden keskittymisen, hallussapidon ja salakuljetuksen torjunnassa; ii) asevalvonnan ja rikostutkinnan kansalliset yksiköt ovat parantaneet pienaseiden ja kevyiden aseiden kirjaamisjärjestelmiään ja valvontaa tavoitteenaan tehostaa alueellista tiedonvaihtoa ja pienaseiden ja kevyiden aseiden laittoman kaupan seuraamista koulutuksen, teknologian ja laitetoimitusten kautta; iii) pienaseita ja kevyitä aseita koskevien kansainvälisten, alueellisten ja kansallisten välineiden koordinointi, standardointi ja täytäntöönpano on parantunut. Nämä tavoitteet on saavutettu järjestämällä useita toimia, joiden kohteena olivat kaikki SICA-maat, eli:

| — | kansallisia kursseja, jotka koskivat pienaseiden ja kevyiden aseiden laittoman kaupan rakenteiden, organisaatioiden ja verkostojen hajottamista Keski-Amerikan turvallisuusstrategian (ESCA) puitteissa, ampuma-aseiden ja niiden osien tunnistamista matkatavaroissa ja kuljetuskonteissa sekä iArms-jäljittämistä, DNA:ta ja sormenjälkiä; |
| --- | --- |

—

kansallisia kursseja, jotka koskivat pienaseiden ja kevyiden aseiden laittoman kaupan rakenteiden, organisaatioiden ja verkostojen hajottamista Keski-Amerikan turvallisuusstrategian (ESCA) puitteissa, ampuma-aseiden ja niiden osien tunnistamista matkatavaroissa ja kuljetuskonteissa sekä iArms-jäljittämistä, DNA:ta ja sormenjälkiä;

| — | kansallisia tutkimuksia aseiden laittomasta kaupasta ja alueellisia operaatioita pienaseiden ja kevyiden aseiden laittoman kaupan torjumiseksi (ORCA – Operativos Regionales para Control de Armas). Kolmannen ORCA-operaation puitteissa pidätettiin 6 014 henkilöä ja takavarikoitiin 13 003 asetta, 101 383 ampumatarviketta ja 155 räjähdettä; |
| --- | --- |

—

kansallisia tutkimuksia aseiden laittomasta kaupasta ja alueellisia operaatioita pienaseiden ja kevyiden aseiden laittoman kaupan torjumiseksi (ORCA – Operativos Regionales para Control de Armas). Kolmannen ORCA-operaation puitteissa pidätettiin 6 014 henkilöä ja takavarikoitiin 13 003 asetta, 101 383 ampumatarviketta ja 155 räjähdettä;

| — | ehdotuksia ampuma-aseita koskeviksi mallilaeiksi ja tuki kahdeksan Interpolin kansallisen toimiston (CNM) operaatioille. |
| --- | --- |

—

ehdotuksia ampuma-aseita koskeviksi mallilaeiksi ja tuki kahdeksan Interpolin kansallisen toimiston (CNM) operaatioille.

Toimi 15: Tuki Keski-Amerikan turvallisuusstrategioiden täytäntöönpanolle pienaseisiin ja kevyisiin aseisiin liittyvien rikosten ja aseellisen väkivallan torjumiseksi ja ehkäisemiseksi

Euroopan unioni antoi tammikuusta 2012 kesäkuuhun 2015 rahoitustukea alueelliselle hankkeelle ”Tuki Keski-Amerikan turvallisuusstrategioiden täytäntöönpanolle pienaseisiin ja kevyisiin aseisiin liittyvien rikosten ja aseellisen väkivallan torjumiseksi ja ehkäisemiseksi”. Hankkeen kohteena oli kuusi Keski-Amerikan maata (Costa Rica, El Salvador, Guatemala, Honduras, Nicaragua ja Panama), ja sen tavoitteena oli Keski-Amerikan turvallisuusstrategian (ESCA) pienaseiden ja kevyiden aseiden käyttöön liittyvien rikosten torjumista ja aseellisen väkivallan ehkäisemistä koskevan osion täytäntöönpanon edistäminen. Täsmällisemmin sanottuna hankkeella pyrittiin: i) tukemaan toimintasuunnitelman laatimista turvallisuusstrategian panemiseksi täytäntöön kansallisella tasolla; ii) vahvistamaan pienaseiden ja kevyiden aseiden valvontaa ja aseellisen väkivallan ehkäisemistä käsitteleviä kansallisia komiteoita (CNM – Comisión Nacional Multidisciplinar); iii) edistämään keskustelua ja kokemusten vaihtoa aseiden laittoman kaupan torjumiseen liittyvistä raja-asioista; iv) perustamaan seurantamekanismi, jolla kansalaisyhteiskunta voi valvoa valtioiden tekemiä sitoumuksia. Instituto de Enseñanza para el Desarollo Sostenible (IEPADES) nimettiin tämän hankkeen täytäntöönpanokumppaniksi, ja tärkeimmät edunsaajat ovat Keski-Amerikan maiden hallitukset, SICA ja Keski-Amerikan rauhanrakentamisen ja ihmisten turvallisuuden verkostoksi (REDCEPAZ) järjestäytynyt Keski-Amerikan valtioiden kansalaisyhteiskunta. Hanke sai tukea vakautta ja rauhaa edistävästä välineestä.

Toimintasuunnitelma:

| 1) | Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi



  Sopimukset ja rakenteelliset vuoropuhelut |
| --- | --- |

1)

Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi

Toimi 16: Pienaseet ja kevyet aseet poliittisissa vuoropuheluissa kolmansien maiden ja alueellisten järjestöjen kanssa sekä pienaseita ja kevyitä aseita koskevat lausekkeet

Pienaseet ja kevyet aseet otettiin esille useissa poliittisissa vuoropuheluissa, joita EU käy säännöllisesti kolmansien maiden kanssa, sekä yhteistyössä alueellisten järjestöjen kanssa. EUH:n asesulku- ja aseriisunta-asioista vastaava erityislähettiläs Jacek Bylica piti raportointikaudella Brasilian, Egyptin, Arabiliiton, Japanin, Yhdysvaltojen, Israelin ja Korean tasavallan kanssa kokouksia, joissa käytiin poliittista vuoropuhelua asesulusta ja aseriisunnasta. Hän kävi myös muita kahdenvälisiä neuvonpitoja eri toimijoiden kanssa eri tapahtumien yhteydessä, esimerkiksi New Yorkissa vuonna 2015 pidetyn ydinsulkusopimuksen tarkistuskonferenssin puitteissa.

Pienaseita ja kevyitä aseita koskevan määräyksen sisällyttämisestä EU:n ja kolmansien maiden välisiin sopimuksiin joulukuussa 2008 annettujen neuvoston päätelmien mukaisesti neuvotteluja tällaisen määräyksen sisällyttämisestä asiaankuuluviin sopimuksiin jatkettiin Kuuban, Japanin ja Malesian kanssa, ja Armenian kanssa aloitettiin neuvottelut joulukuussa. Tällaisissa neuvotteluissa voidaan muun muassa tehokkaalla tavalla lisätä tietoisuutta EU:n noudattamasta linjasta pienaseiden ja kevyiden aseiden osalta, tarjota foorumi, jolla voidaan parantaa keskinäistä ymmärrystä asiaa koskevista kannoista, ja edistää uusien vuoropuheluiden perustamista poliittisella ja asiantuntijatasolla. Näissä neuvotteluissa myös määritellään mahdollisia tulevan yhteistyön aloja ja kannustetaan kumppanimaita toteuttamaan konkreettisia edistysaskelia pienaseiden ja kevyiden aseiden valvontaa koskevien kansainvälisten välineiden tosiasiallisessa täytäntöönpanossa.

Toimintasuunnitelma:

| 1) | Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi |
| --- | --- |

1)

Tehokas monenvälisyys maailmanlaajuisten, alueellisten ja kansallisten mekanismien kehittämiseksi pienaseiden ja kevyiden aseiden sekä niissä käytettävien ampumatarvikkeiden tarjonnan ja epävakauttavan leviämisen estämiseksi

Unionin sisällä

Toimi 17: Euroopan komission aloitteet ampuma-aseiden laittoman kaupan torjumiseksi

Vuonna 2015 komissio jatkoi niiden toimien toteuttamista, jotka sisältyvät sen 21. lokakuuta 2013 hyväksymään tiedonantoon ”Ampuma-aseet ja EU:n sisäinen turvallisuus: kansalaisten suojelu ja laittoman kaupan estäminen” (16).

Neuvoston joulukuussa 2013 hyväksymän ampuma-aseita koskevan EU:n toimintasuunnitelman (2014–2017) täytäntöönpano on myös käynnissä. Europol on perustanut ampuma-aseiden laitonta kauppaa käsittelevän yhteyspisteen ja laatii asiaa koskevaa perusteellista analyysia, ja Euroopan poliisiakatemia on järjestänyt ampuma-aseita koskevaa erityiskoulutusta.

Marraskuussa 2015 Pariisin terrori-iskut tekivät 28. huhtikuuta 2015 hyväksytyn Euroopan turvallisuusagendan (17) täytäntöönpanon järkyttävän kiireelliseksi. Komissio vauhditti toimiaan, joiden tavoitteena on terrorismin ja ääriliikkeiden torjuminen ja erityisesti ampuma-aseiden ja räjähteiden laittoman kaupan ja niiden käytön ongelman ratkaiseminen. Pariisin terrori-iskuja seuranneena viikkona komissio hyväksyi kaksi keskeistä ehdotusta säädökseksi: ampuma-asedirektiivin 91/477/ETY tarkistusehdotuksen (COM(2015) 750 final) (18) ja ampuma-aseiden deaktivointia koskevan komission täytäntöönpanoasetuksen (EU) 2015/2403 (19), joka annettiin 15. joulukuuta 2015.

Komissio hyväksyi 2. joulukuuta 2015 toimintasuunnitelman, jonka tarkoituksena on tehostaa ampuma-aseiden ja räjähteiden laittoman kaupan ja käytön torjumista (COM(2015) 624 final) (20). Tämä toimenpidekokonaisuus perustuu neljään painopistealaan ja sisältää tarvittavat toimet, joilla täydennetään nykyisiä toimia niissä havaittujen puutteiden korjaamiseksi lainvalvonnan kaikissa vaiheissa: uusien uhkien arviointi, parhaiten mitoitetut operatiiviset toimet, tiedonvaihtovälineiden täysimääräinen käyttö ja kansainvälinen yhteistyö.

Räjähdeturvallisuuden parantamiseksi on kiireellisesti varmistettava, että 15. tammikuuta 2013 annettu räjähteiden lähtöaineita koskeva Euroopan parlamentin ja neuvoston asetus (EU) N:o 98/2013 (21) pannaan kokonaisuudessaan täytäntöön. Siinä rajoitetaan vaarallisten kemikaalien saatavuutta ja mahdollistetaan epäilyttäviä liiketoimia ja muita tapahtumia koskevan poliisitutkinnan toteuttaminen varhaisessa vaiheessa. Tätä varten on tärkeää lisätä jäsenvaltioiden kanssa tehtävää tiivistä yhteistyötä ja saada mukaan myös lähtöaineiden toimitusketju. Lisäksi komissio suunnittelee asetuksen tarkistamisen aikaistamista alun perin vuonna 2017 suunnitellusta ja harkitsee lisätoimenpiteitä räjähteiden lähtöaineita koskevien rajoitusten ja valvonnan tiukentamiseksi.

Lisäksi tarkastellaan uuden teknologian vaikutuksia ampuma-aseiden ja räjähteiden saatavuuteen. Komissio pyrkii edistämään laaja-alaisen arvion tekemistä uusien teknologisten innovaatioiden vaikutuksista yhteistyössä aseteollisuuden ja asiaan kuuluvien kansallisten lainvalvontaviranomaisten kanssa. Tämä koskee 3D-tulostimia, verkkokauppaa ja laillisen kaupan tuotteiden tarkoituksenvastaisten siirtojen riskiä.

Toimintasuunnitelma sisältää myös ulkoista toimintaa ja laajentumisprosessia koskevan erityisen luvun, jossa käsitellään yhteistyötä kolmansien maiden kanssa ja kolmansista maista tulevien tarkoituksenvastaisten siirtojen uhkaa. Komissio harkitsee operatiivisten toimien lisäämistä Länsi-Balkanin kumppaneiden kanssa vuonna 2014 hyväksytyn ampuma-aseita koskevan toimintasuunnitelman mukaisesti. MENA-alueen nykyinen epävakaus ja erityisesti pitkittyneet konfliktit Libyassa ja Syyriassa ovat aiheuttaneet sen, että ampuma-aseiden laiton kauppa tämän alueen suuntaan on kasvanut voimakkaasti viime vuosina. Komissio on jo käynnistänyt vuoropuhelun, jossa tarkastellaan mahdollista yhteistyötä näiden maiden kanssa, koska äkillinen valtava ampuma-aseiden kysyntä EU:n välittömässä naapurustossa muodostaa EU:lle merkittävän pitkän aikavälin turvallisuusuhan, joka edellyttää kiireellistä toimintaa. Erityistä huomiota kiinnitetään myös tulevaan vuoropuheluun Sahelin alueen, Arabiliiton ja kansainvälisten järjestöjen kanssa.

---

(1)  EUVL L 320, 30.11.2013, s. 34.

(2)  EUVL L 278, 23.10.2015, s. 15.

(3)  EUVL L 335, 12.12.2008, s. 99.

(4)  EUVL L 341, 18.12.2013, s. 56.

(5)  EUVL L 321, 20.11.2012, s. 62.

(6)  EUVL L 326, 11.12.2015, s. 56.

(7)  UNODC:n ampuma-aseita koskeva tutkimus vuodelta 2015.

(8)  EUVL L 332, 11.12.2013, s. 19.

(9)  EYVL L 289, 26.10.2002, s. 1.

(10)  EUVL L 80, 26.3.2010, s. 48.

(11)  Viittaukset Kosovoon tulkitaan turvallisuusneuvoston päätöslauselman 1244 (1999) mukaisesti.

(12)  EUVL L 297, 26.10.2012, s. 29.

(13)  EUVL L 360, 17.12.2014, s. 30.

(14)  EUVL L 173, 26.6.2013, s. 54.

(15)  EUVL L 239, 15.9.2015, s. 142.

(16)  COM(2013) 716 final.

(17)  COM(2015) 185 final.

(18)  COM(2015) 750 final.

(19)  EUVL L 333, 19.12.2015, s. 62.

(20)  COM(2015) 624 final.

(21)  EUVL L 39, 9.2.2013, s. 1.

---

LIITE

Katsaus EU:n toimielinten vuonna 2015 toteuttamiin pienaseiden ja kevyiden aseiden valvontatoimiin

| (euroa) |
| --- |
| Toimi | Edunsaajamaat | Hankkeen viite | EU:n elin | Täytäntöönpanovirasto | Sidotut määrärahat (1) |
| Afrikka | Aasia | Amerikka | Eurooppa |
| Toimi 1: EU:n osallistuminen YK:n toimintaohjelman toiseen hallitusten asiantuntijoiden kokoukseen | | | | | | EUH | | |
| Toimi 2: iARMS – Tuki kadonneiden, varastettujen, laittomasti myytyjen ja salakuljetettujen ampuma-aseiden jäljittämistä ja seuraamista koskevan tietokannan perustamiselle ja hallinnoinnille (iARMS) | Kamerun, Zimbabwe | | El Salvador | Ranska, Portugali | IfS/2014/350723 | Vakautta ja rauhaa edistävä väline | Interpol | 1 500 000 |
| Toimi 3: iTrace – Laittomia pienaseita ja kevyitä aseita sekä muita laittomia tavanomaisia aseita ja ampumatarvikkeita koskeva maailmanlaajuinen raportointijärjestelmä niiden laittoman kaupan riskin pienentämiseksi | Keski-Afrikan tasavalta, Tšad, Kongon demokraattinen tasavalta, Norsunluurannikko, Egypti, Libya, Mali, Niger, Somalia, Somalimaa, Etelä-Sudan, Sudan, Uganda | Irak, Libanon, Myanmar, Nepal, Syyria, Yhdistyneet arabiemiirikunnat | Kolumbia, Jamaika | | Neuvoston päätös 2013/698/YUTP | Neuvosto | Conflict Armament Research | 2 530 684 |
| Toimi 4: EU:n toimet asekauppasopimuksen täytäntöönpanon tukemiseksi Euroopan turvallisuusstrategian puitteissa | Burkina Faso, Benin, ECOWASin jäsenet (*1), Ghana, Senegal, Togo | Georgia, Filippiinit, UNRCPD:n jäsenet (*2) | Costa Rica, Jamaika, Peru | | Neuvoston päätös 2013/768/YUTP | Neuvosto | BAFA | 5 200 000 |
| Toimi 5: Tehokkaan asevientivalvonnan edistäminen tukemalla yhteistä kantaa 2008/944/YUTP | | | | | Neuvoston päätös (YUTP) 2015/2309 | Neuvosto | BAFA | 999 000 |
| Toimi 6: Rajatylittävän laittoman asekaupan torjuminen panemalla täytäntöön kansainvälisen järjestäytyneen rikollisuuden vastainen YK:n yleissopimus (UNTOC) ja sen ampuma-asepöytäkirja | Benin, Burkina Faso, Ghana, Mauritania, Togo, Senegal | | Argentiina, Bolivia, Brasilia, Chile, Ecuador, Paraguay, Uruguay | | IFS/2010/259204 | Vakautta ja rauhaa edistävä väline | UNODC | 2 300 000 |
| Toimi 7: SEESACin (pienaseiden ja kevyiden aseiden valvonnasta vastaava Kaakkois-Euroopan selvitystoimisto) aseriisunta- ja asevalvontatoimet Kaakkois-Euroopassa | | | | Albania, Bosnia ja Hertsegovina, entinen Jugoslavian tasavalta Makedonia, Kosovo (2), Montenegro, Moldovan tasavalta, Serbian tasavalta | Neuvoston päätös 2013/730/YUTP | Neuvosto | SEESAC UNDP:n kautta | 5 127 650 |
| Toimi 8: Räjähteiden ja sodan räjähtämättömien jäänteiden hävittämishanke Bosnia ja Hertsegovinassa (EXPLODE) | | | | Bosnia ja Hertsegovina | | Vakautta ja rauhaa edistävä väline | UNDP | 4 604 830 |
| Toimi 9: Toimet pienaseiden ja kevyiden aseiden laittoman kaupan ja liiallisen keskittymisen riskin pienentämiseksi Euroopan turvallisuus- ja yhteistyöjärjestön (Etyj) toiminta-alueella | Kirgisia, Tadžikistan | | | Valko-Venäjä, Bosnia ja Hertsegovina, Moldovan tasavalta, Georgia, Ukraina | Neuvoston päätös 2012/662/YUTP | Neuvosto | Etyjin sihteeristö + UNDP:n Valko-Venäjän toimisto | 1 680 000 |
| Toimi 10: Fyysiseen turvallisuuteen ja varastojen hallintaan liittyvät toimet pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella | Burkina Faso, Tšad, Mali, Mauritania, Niger ja Nigeria | | | | Neuvoston päätös 2014/912/YUTP | Neuvosto | UNODA UNRECin kautta | 3 561 257 |
| Toimi 11: RECSAn tukitoimet ampuma-aseiden ja ampumatarvikkeiden laittoman keskittymisen ja kaupan torjumiseksi Afrikassa | Ghana, Norsunluurannikko, Malawi, Mali, Kongon tasavalta, Ruanda, Seychellit, Somalia, Sudan, Togo | | | | IfS/2012/307026 | Vakautta ja rauhaa edistävä väline | RECSA | 2 700 000 |
| Toimi 12: Libyan viranomaisten tukeminen tavanomaisten aseiden ja ampumatarvikkeiden varastojen turvaamisessa (kumottu turvallisuustilanteen vuoksi) | Libya | | | | Neuvoston päätös 2013/320/YUTP | Neuvosto | GIZ | 5 000 000 |
| Toimi 13: EU:n tuki alueellista rauhaa, turvallisuutta ja vakautta koskevalle ECOWASin toimeksiannolle – Pilottiohjelmat aseiden keräämiseksi | Mali, Manojoen unioni (*3), Niger | | | | EDF/2014/345376 | EKR | UNDP | 5 560 000 |
| Toimi 14: EU:n tuki Keski-Amerikan pienaseiden ja kevyiden aseiden valvontaohjelmalle (CASAC) | | Belize, Costa Rica, Dominikaaninen tasavalta, El Salvador, Guatemala, Honduras, Nicaragua, Panama | | | IFS/2012/288331 | Vakautta ja rauhaa edistävä väline | CASAC | 2 300 000 |
| Toimi 15: Tuki Keski-Amerikan turvallisuusstrategioiden täytäntöönpanolle pienaseisiin ja kevyisiin aseisiin liittyvien rikosten ja aseellisen väkivallan torjumiseksi ja ehkäisemiseksi | | Costa Rica, El Salvador, Guatemala, Honduras, Nicaragua, Panama | | | IFS-RRM/2011/ 278911 | Vakautta ja rauhaa edistävä väline | IEPADES | 650 000 |
| Toimi 16: Pienaseet ja kevyet aseet poliittisissa vuoropuheluissa kolmansien maiden ja alueellisten järjestöjen kanssa sekä pienaseita ja kevyitä aseita koskevat lausekkeet | Armenia, Japani, Malesia | Kuuba | | | | EUH | | |
| Toimi 17: Euroopan komission aloitteet ampuma-aseiden laittoman kaupan torjumiseksi | | | Länsi-Balkan | | | Sisäasioiden pääosasto | | |

(euroa)

Toimi

Edunsaajamaat

Hankkeen viite

EU:n elin

Täytäntöönpanovirasto

Sidotut määrärahat (1)

Afrikka

Aasia

Amerikka

Eurooppa

Toimi 1: EU:n osallistuminen YK:n toimintaohjelman toiseen hallitusten asiantuntijoiden kokoukseen

EUH

Toimi 2: iARMS – Tuki kadonneiden, varastettujen, laittomasti myytyjen ja salakuljetettujen ampuma-aseiden jäljittämistä ja seuraamista koskevan tietokannan perustamiselle ja hallinnoinnille (iARMS)

Kamerun, Zimbabwe

El Salvador

Ranska, Portugali

IfS/2014/350723

Vakautta ja rauhaa edistävä väline

Interpol

1 500 000

Toimi 3: iTrace – Laittomia pienaseita ja kevyitä aseita sekä muita laittomia tavanomaisia aseita ja ampumatarvikkeita koskeva maailmanlaajuinen raportointijärjestelmä niiden laittoman kaupan riskin pienentämiseksi

Keski-Afrikan tasavalta, Tšad, Kongon demokraattinen tasavalta, Norsunluurannikko, Egypti, Libya, Mali, Niger, Somalia, Somalimaa, Etelä-Sudan, Sudan, Uganda

Irak, Libanon, Myanmar, Nepal, Syyria, Yhdistyneet arabiemiirikunnat

Kolumbia, Jamaika

Neuvoston päätös 2013/698/YUTP

Neuvosto

Conflict Armament Research

2 530 684

Toimi 4: EU:n toimet asekauppasopimuksen täytäntöönpanon tukemiseksi Euroopan turvallisuusstrategian puitteissa

Burkina Faso, Benin, ECOWASin jäsenet (*1), Ghana, Senegal, Togo

Georgia, Filippiinit, UNRCPD:n jäsenet (*2)

Costa Rica, Jamaika, Peru

Neuvoston päätös 2013/768/YUTP

Neuvosto

BAFA

5 200 000

Toimi 5: Tehokkaan asevientivalvonnan edistäminen tukemalla yhteistä kantaa 2008/944/YUTP

Neuvoston päätös (YUTP) 2015/2309

Neuvosto

BAFA

999 000

Toimi 6: Rajatylittävän laittoman asekaupan torjuminen panemalla täytäntöön kansainvälisen järjestäytyneen rikollisuuden vastainen YK:n yleissopimus (UNTOC) ja sen ampuma-asepöytäkirja

Benin, Burkina Faso, Ghana, Mauritania, Togo, Senegal

Argentiina, Bolivia, Brasilia, Chile, Ecuador, Paraguay, Uruguay

IFS/2010/259204

Vakautta ja rauhaa edistävä väline

UNODC

2 300 000

Toimi 7: SEESACin (pienaseiden ja kevyiden aseiden valvonnasta vastaava Kaakkois-Euroopan selvitystoimisto) aseriisunta- ja asevalvontatoimet Kaakkois-Euroopassa

Albania, Bosnia ja Hertsegovina, entinen Jugoslavian tasavalta Makedonia, Kosovo (2), Montenegro, Moldovan tasavalta, Serbian tasavalta

Neuvoston päätös 2013/730/YUTP

Neuvosto

SEESAC UNDP:n kautta

5 127 650

Toimi 8: Räjähteiden ja sodan räjähtämättömien jäänteiden hävittämishanke Bosnia ja Hertsegovinassa (EXPLODE)

Bosnia ja Hertsegovina

Vakautta ja rauhaa edistävä väline

UNDP

4 604 830

Toimi 9: Toimet pienaseiden ja kevyiden aseiden laittoman kaupan ja liiallisen keskittymisen riskin pienentämiseksi Euroopan turvallisuus- ja yhteistyöjärjestön (Etyj) toiminta-alueella

Kirgisia, Tadžikistan

Valko-Venäjä, Bosnia ja Hertsegovina, Moldovan tasavalta, Georgia, Ukraina

Neuvoston päätös 2012/662/YUTP

Neuvosto

Etyjin sihteeristö + UNDP:n Valko-Venäjän toimisto

1 680 000

Toimi 10: Fyysiseen turvallisuuteen ja varastojen hallintaan liittyvät toimet pienaseiden ja kevyiden aseiden sekä niissä käytettävien ampumatarvikkeiden laittoman kaupan riskin pienentämiseksi Sahelin alueella

Burkina Faso, Tšad, Mali, Mauritania, Niger ja Nigeria

Neuvoston päätös 2014/912/YUTP

Neuvosto

UNODA UNRECin kautta

3 561 257

Toimi 11: RECSAn tukitoimet ampuma-aseiden ja ampumatarvikkeiden laittoman keskittymisen ja kaupan torjumiseksi Afrikassa

Ghana, Norsunluurannikko, Malawi, Mali, Kongon tasavalta, Ruanda, Seychellit, Somalia, Sudan, Togo

IfS/2012/307026

Vakautta ja rauhaa edistävä väline

RECSA

2 700 000

Toimi 12: Libyan viranomaisten tukeminen tavanomaisten aseiden ja ampumatarvikkeiden varastojen turvaamisessa (kumottu turvallisuustilanteen vuoksi)

Libya

Neuvoston päätös 2013/320/YUTP

Neuvosto

GIZ

5 000 000

Toimi 13: EU:n tuki alueellista rauhaa, turvallisuutta ja vakautta koskevalle ECOWASin toimeksiannolle – Pilottiohjelmat aseiden keräämiseksi

Mali, Manojoen unioni (*3), Niger

EDF/2014/345376

EKR

UNDP

5 560 000

Toimi 14: EU:n tuki Keski-Amerikan pienaseiden ja kevyiden aseiden valvontaohjelmalle (CASAC)

Belize, Costa Rica, Dominikaaninen tasavalta, El Salvador, Guatemala, Honduras, Nicaragua, Panama

IFS/2012/288331

Vakautta ja rauhaa edistävä väline

CASAC

2 300 000

Toimi 15: Tuki Keski-Amerikan turvallisuusstrategioiden täytäntöönpanolle pienaseisiin ja kevyisiin aseisiin liittyvien rikosten ja aseellisen väkivallan torjumiseksi ja ehkäisemiseksi

Costa Rica, El Salvador, Guatemala, Honduras, Nicaragua, Panama

IFS-RRM/2011/ 278911

Vakautta ja rauhaa edistävä väline

IEPADES

650 000

Toimi 16: Pienaseet ja kevyet aseet poliittisissa vuoropuheluissa kolmansien maiden ja alueellisten järjestöjen kanssa sekä pienaseita ja kevyitä aseita koskevat lausekkeet

Armenia, Japani, Malesia

Kuuba

EUH

Toimi 17: Euroopan komission aloitteet ampuma-aseiden laittoman kaupan torjumiseksi

Länsi-Balkan

Sisäasioiden pääosasto

---

(*1)  Mauritania, Kamerun, Tšad, Gabon, Päiväntasaajan Guinea.

(*2)  Aasian ja Tyynenmeren alueen rauhan ja aseriisunnan Yhdistyneiden kansakuntien aluekeskus (Tadžikistania, Turkmenistania, Kazakstania, Kirgisiaa ja Uzbekistania lukuun ottamatta).

(*3)  Norsunluurannikon länsiosat, Guinean metsäalue, Liberian itäosat, Sierra Leonen koillisosat.

(1)  Sidottu hankkeen koko keston ajaksi, ei vain vuodeksi 2015.

(2)  Viittaukset Kosovoon tulkitaan turvallisuusneuvoston päätöslauselman 1244 (1999) mukaisesti.

---